માલપુર પંથકના પાંચ યુવકોના મહિસાગર નદીમાં ડુબી જતા રવિવારે મોત નીપજ્યા હતા. ત્યારે લાપતા એક યુવકનો સોમવારે સવારે મૃતદેહ મળી આવ્યો હતો. સોમવારે માલપુરના ગોવિંદપુરમાં એક સાથે ત્રણ અંતિમ યાત્રા નીકળતા ગામ આખુ હિંબકે ચઢ્યુ હતું. હજારો લોકો અંતિમયાત્રામાં જોડાયા હતા.પાંચેય મૃતકોના માનમાં સોમવારે માલપુરના બજારો બંધ રાખવાનો વેપારીઓએ નિર્ણય કર્યો હતો. માલપુર વેપારી મંડળ સહિતની સેવાભાવી સંસ્થાઓ બંધમાં જોડાયા હતા.